**Eesti Puuetega Inimeste Koja juhatuse koosoleku protokoll 2/2020**

**Toimumise aeg**: 15. aprill 2020

**Toimumise koht**: Cisco Webex videokõnede keskkond

**Koosoleku algus**: kell 12:30

**Koosoleku lõpp**: 14:00

Osalesid: Monika Haukanõmm, Kaia Kaldvee, Toomas Mihkelson, Helmi Urbalu, Helle Sass, Kairit Numa, Mihkel Tõkke ja Jakob Rosin

Puudumisest teatas: Ulvi Tammer-Jäätes (eelnevalt saadetud kirjalik seisukoht hääletust vajavates küsimustes)

Kutsutud: Eesti Puuetega Inimeste Koja (edaspidi EPIKoda) tegevjuht Anneli Habicht, peaspetsialist Tauno Asuja.

Koosolekut asub juhatama Monika Haukanõmm (MH), kes teeb ettepaneku kinnitada koosoleku protokollijaks Tauno Asuja.
**OTSUS**: Kinnitada koosoleku protokollijaks Tauno Asuja.

MH tutvustab koosoleku päevakorda.

**Koosoleku päevakord:**

1. **Euroopa Majandus- ja sotsiaalkomitee liikme ja asendusliikme kandidaatide esitamine.**

**OTSUS: Kinnitada päevakord ühehäälselt.**

1. **Euroopa Majandus- ja sotsiaalkomitee liikme ja asendusliikme kandidaatide esitamine.**

MH tutvustab, et 17. aprilliks peame EPIKoja poolt esitama Sotsiaalministeeriumile EPIKoja esindajad järgmiseks 5 aastaks Euroopa Majandus- ja sotsiaalkomiteesse (edaspidi EMSK). Vaja on nimetada nii põhi- kui ka asendusliige.

Varasemalt on EPIKoda esindanud kolmel eelneval perioodil põhiliikmena Meelis Joost, üle-eelmisel perioodil oli asendusliikmeks Toomas Mihkelson, viimasel perioodil Mall Hellam.

EMSKi liikmeteks saavad organisatsioonid kandideerida kolmes erinevas rühmas vastavalt tegevusvaldkonnale. EPIKoda kandideeris kolmandas rühmas, kuhu kandideeris kokku 7 organisatsiooni. Kandideerimine EMSKi on kaheetapiline. Esimeses etapis saavad kandideerida organisatsioonid sotsiaalministeeriumi (edaspidi SoM) poolt kinnitatud kriteeriumite alusel. Organisatsioonide sobivus ja pingerida kinnitati SoM poolt, EPIKoda osutus valituks kolme organisatsiooni hulka. **LISA 1.**

Teises etapis peame nimetama EPIKoja poolt 2 liiget- põhi- ja asendusliikme tähtajaga 17.04.

Juhatusele on laekunud juhatusest ja meeskonnast kolme kandidaadi avaldus - Meelis Joost, Toomas Mihkelson ja Monika Haukanõmm. Järgnevalt peame otsustama, kes on EPIKoja poolt esitatavad põhi- ja asendusliige.

Toomas Mihkelson (edaspidi TM) täpsustab, et tema kandideerib vaid asendusliikmeks.

MH palub juhatuse seisukohta, kas läbi viia EPIKoja esindajate valimiseks EMSKi salajane või avalik hääletus.

**OTSUS: EPIKoja esindajate valimiseks EMSKi viia läbi avalik hääletus.**

MH: Meelis Joost (edaspidi MJ) on juhatusele eelnevalt saatnud kirjaliku ülevaate oma töödest ja tegemistest eelmisest perioodist ning motivatsioonikirja. **LISA 2**.

Anneli Habicht (edaspidi AH) annab ülevaate oma eelnevalt saadetud kirjalikust arvamusest seoses EPIKoja poolsete esindajate kandideerimisega EMSKi. **LISA 3.**

Jakob Rosin (edaspidi JR) küsib, kas asendusliige peab käima kohtumistel kohapeal?

TM mainib, et käis vaid neil kohtumistel, kus põhiliige ei saanud osaleda.

MH annab ülevaate oma motivatsioonist kandideerida liikmeks. **LISA 4.**

MH informeerib, et MJ on eelnevalt oma kirjaliku motivatsioonikirja liikmeks kandideerimiseks juhatusele esitanud. **LISA 5.**

TM annab ülevaate oma motivatsioonist kandideerida liikmeks. TM toob välja, et olles ühe perioodi olnud EMSKis EPIKoja asendusliige, siis peamine huvi kandideerida on, et EMSKis arutatakse tema jaoks huvitavaid teemasid. Põhikohale ei kandideeri seetõttu, kuna koormus oleks tema jaoks liiga suur ja üksinda ei liigu ringi, siis oleks huvi jätkata asendusliikmena.

MH teeb ettepaneku, et hääletada kõigepealt põhiliige, kus on 2 kandidaati – Monika Haukanõmm ja Meelis Joost ning seejärel pakkuda võimalust kandidaadile, kes ei osutu valituks põhiliikmeks, osaleda asendusliikme valimisel.

**OTSUS: Toetada ettepanekut hääletada kõigepealt põhiliige, seejärel pakkuda võimalust mittevalituks osutunud kandidaadil osaleda asendusliikme valimisel.**

MH informeerib, et hommikul said kõik juhatuse liikmed Ulvi- Tammer Jäätese (edaspidi UTJ) poolt saadetud e-kirja, kus ta esitas oma seisukoha kandidaatide eelistuste osas. **LISA 6.**

MH palub UTJ arvamusi arvesse võtta hääletustulemuste kokkulugemisel.

Kuna MH kandideerib põhiliikme valimisel, siis taandab end hääletuselt, delegeerib koosoleku juhtimise AH-le ja lahkub videokõnest.

AH paneb hääletusele, kes pooldab Monika Haukanõmme kandidatuuri EPIKoja esindajana EMSK põhiliikmeks.

Kokku 7 poolt häält.

AH paneb hääletusele, kes pooldab Meelis Joosti kandidatuuri EPIKoja esindajana EMSK põhiliikmeks.

Kokku 1 poolt häält.

**OTSUS: Kinnitada Monika Haukanõmm kandidatuur EPIKoja esindajana EMSK põhiliikmeks.**

AH kutsub videokõnesse MH tagasi, kes võtab koosoleku juhtimise üle. AH teavitab juhatuse otsusest.

MH tänab juhatust otsuse ja usalduse eest.

MH teeb ettepaneku panna hääletusele Meelis Joost ja Toomas Mihkelson kandidatuur EPIKoja esindaja EMSK asendusliikmeks.

Kuna TM kandideerib asendusliikme valimisel, siis taandab end hääletuselt ja lahkub videokõnest.

MH paneb hääletusele, kes pooldab TM kandidatuuri EMSK asendusliikmeks EPIKoja esindajana.

TM poolt hääletab 8 juhatuse liiget

MH informeerib, et kuna kõik juhatuse liikmed ühehäälselt toetasid TM kandidatuuri, siis vajadust MJ kandidatuuri osas eraldi hääletada ei ole.

**OTSUS: Kinnitada Toomas Mihkelsoni kandidatuur EPIKoja esindajana EMSK asendusliikmeks.**

MH kutsub videokõnesse TM tagasi ja teavitab juhatuse otsusest.

TM tänab juhatust otsuse ja usalduse eest.

MH lisab, et protsess jätkub selliselt, et peale seda, kui EPIKoja saadab SoMile oma esindajate kandidaatide nimed, siis peale seda saadab SoM kõikide kandidaatide nimed laiale kooskõlastusringile, sh kõikidele kandideerinud organisatsioonide esindajatele. Peale seda toimub kandidaatide kinnitamine SoMis, Vabariigi Valitsuses ja EMSKis. Hetkel ei oska öelda ajaraami, millal lõplik kandidaatide kinnitamine saab viimases kooskõlastusetapis toimuma, halvimal juhul suve lõpuks.

**EPIKoja järgmine juhatuse koosolek toimub 7. mail kell 12.00 elektrooniliselt Cisco Webex videokõnede keskkonnas.**

Koosoleku juhataja: Monika Haukanõmm

Koosoleku protokollija: Tauno Asuja